เมื่อวานถ่ายหนักตั้งแต่เช้า แล้วกินน้ำน้อยรู้สึกตัวอีกทีเหมือนมีก้อนเนื้อบริเวณทวารหนัก ปกติเคยสัมผัสเจอบ้างเวลาถ่ายหนัก ท้องเสีย แต่วันต่อไปก็จะหาย คิดว่าเป็นแผล แต่ครั้งนี้ไม่หายเลยลองถ่ายรูปดู เป็นแบบดังภาพครับก้อนเนื้อค่อนข้างแข็งครับ ไม่นิ่มเหลว มีอาการเจ็บเล็กน้อยเวลาเสียดสี กด หรือนั่งแล้วลุกจากเก้าอี้ครับ ถ่ายไม่มีเลือดออกนะครับแบบนี้เป็นริดสีดวงระยะ 4 เพราะดันเข้าไม่ได้ หรือเป็นแผลแล้วพองหรอครับ สามารถหายไปเองได้ไหมครับ ถึงไม่ได้เจ็บมาก แต่ค่อนข้างรำคาญเลยครับ
สวัสดีค่ะ จากรูปและอาการเข้าได้กับ-ริดสีดวงทวาร-ติ่งเนื้อที่ทวารนัก-ฝีคัณฑสูตร-ฝีที่บริเวณผิวหนังโดยริดสีดวงทวารเข้าได้มากที่สุดโรคริดสีดวงทวาร เป็นโรคที่เกิดจากการโป่งพองของเส้นเลือดบริเวณทวารหนักหรือส่วนปลายของลำไส้ใหญ่ที่อยู่ติดกับทวารหนัก ทำให้มีอาการคล้ายติ่งยื่นออกมาจากทวารหนัก หรือถ้ายังเป็นไม่รุนแรงมากอาจจะมีติ่งยื่นออกมาเวลาเบ่งอุจจาระเท่านั้น ริดสีดวงทวารหนักอาจจะมีอาการปวด เจ็บ หรือคันบริเวณทวารหนัก ถ่ายลำบาก หรือถ่ายอุจจาระมีเลือดสดปนออกมาแต่จากรูปนั้นน่าจะเป็นริดสีดวงทวารที่ค่อนข้างรุนแรง คือยื่นออกมาเป็นก้อนตลอดเวลาแนะนำไปพบศัลยแพทย์ซักครั้งเพื่อประเมินความรุนแรงอย่างละเอียดอีกครั้ง โดยริดสีดวงทวารส่วนใหญ่ไม่มีอันตราย ยกเว้นกรณีที่มีการขาดเลือดในริดสีดวงทวารอย่างเฉียบพลัน จะทำให้เจ็บปวดมาก เป็นข้อบ่งชี้ในการกรีดระบายเลือด จากความรุนแรงนั้นอาจจะรักษาด้วยการผ่าตัดเอาริดสีดวงออก หรือการใช้เลเซอร์จี้เพื่อทำลายเส้นเลือดที่มาเลี้ยงริดสีดวงเป็นต้นการดูแลตัวเองเบื้องต้น รับประทานอาหารที่มีพืชผักผลไม้ที่มีกากใยสูง ดื่มน้ำเปล่าอย่างน้อยวันละ 1-2 ลิตร พยายามอย่ากลั้นอุจจาระนานๆ และหลีกเลี่ยงการเบ่งอุจจาระค่ะ เพราะจะทำให้อุจจาระที่แข็งบาดบริเวณเยื่อบุทวารหนัก มีแผลมากขึ้นไปอีก